ועדת הכספים, כנסת 17, פרוטוקול מספר 525, 2007-09-17 10:00

סטס מיסז'ניקוב: יש מענק שוטף לרשויות של 33,000,000 שקלים.

סטס מיסז'ניקוב: אם אתה לא רוצה להעביר את זה, אני איתך.

ניסן סלומינסקי: מה זה מענקים שוטפים.

ראובן ריבלין: אני קודם כל רוצה לדעת, למה אני לא מעביר את זה.

נטאשה אפשטיין: התוספת היחידה שיש פה זה לרשות לפיתוח ירושלים בסך מיליון שקלים, לאירועי תרבות בירושלים.

נטאשה אפשטיין: בין היתר, ישנו פסטיבל שמקיימים הסטודנטים בתחילת שנת הלימודים.

סטס מיסז'ניקוב: מה זה 33,000,000 שקלים מענקים שוטפים לרשויות?

נטאשה אפשטיין: זו העברה פנימית.

נטאשה אפשטיין: אלה מענקי איזון.

יעקב ליצמן: האם יש כסף מיותר בתוכנית הבראה.

נטאשה אפשטיין: אין.

יעקב ליצמן: אז למה אתם מורידים 34,000,000 שקלים?

נטאשה אפשטיין: אנחנו לא מורידים שום דבר.

סטס מיסז'ניקוב: האם זה מענק שר או רזרבת שר?

נטאשה אפשטיין: אין פה שום מענק או רזרבה.

נטאשה אפשטיין: אלה 33,000,000 שקלים חוזרים למענקי איזון, לרשויות שחתמו על תוכניות הבראה, ושנה שעברה קיבלו מקדמות על השביתה שהיתה עם התשלום שכר.

נטאשה אפשטיין: נתנו להם מקדמה, ואמרו שאם הם יחתמו על תוכניות הבראה הסכום הזה יחזור.

ניסן סלומינסקי: האם אפשר לראות את הרשימה של הרשויות האלה?

נטאשה אפשטיין: זה רשום במשרד הפנים.

ניסן סלומינסקי: מה זה משרד הפנים?

יעקב ליצמן: האם יש מספיק כסף?

נטאשה אפשטיין: יש מספיק כסף בתוכניות הבראה.

נטאשה אפשטיין: אף פעם אין מצוקת מזומנים בתוכניות הבראה.

נטאשה אפשטיין: כאשר רשות מבצעת, היא מקבלת את הכסף שמגיע לה.

סטס מיסז'ניקוב: אני מציע, שנבקש רשימת יישובים ורק אז נדון בזה.

שלי יחימוביץ': רעיון מצוין.

נטאשה אפשטיין: אבל אתם פוגעים בעיריית ירושלים.

ניסן סלומינסקי: עיריית ירושלים תחזיק מעמד שבוע.

סטס מיסז'ניקוב: אנו עוברים לפנייה מספר 466 של מנהל אוכלוסין.

סטס מיסז'ניקוב: מדובר על 582,000 שקלים למחשוב.

סטס מיסז'ניקוב: האם למישהו יש בעיה?

ניסן סלומינסקי: בהסבר כתוב שזה מיועד לכוח אדם ופה כתוב מחשוב.

ניסן סלומינסקי: האם מדובר בכח אדם או במחשוב?

ניסן סלומינסקי: יש כאן בקשה אחת עם הסבר על משהו אחר.

נטאשה אפשטיין: יש פנייה של תוספת כוח אדם למנהל האוכלוסין.

ניסן סלומינסקי: איפה הבקשה הזאת?

ניסן סלומינסקי: יש כאן בקשה אחת עם הסבר על משהו אחר.

נטאשה אפשטיין: אלה מענקי איזון.

חיים אורון: אדוני היו"ר, אם תביא את משרד הפנים, אנחנו נצביע בעד.

חיים אורון: מדובר בראשי ערים שמחכים לכסף.

סטס מיסז'ניקוב: אני ביקשתי שהם יתנו לנו רשימת יישובים.

סטס מיסז'ניקוב: בא אלי ראש עיריית חצור הגלילית ובוכה שקיצצו לו באמצע השנה 3,500,000 שקלים.

סטס מיסז'ניקוב: אנחנו רוצים רשימה של יישובים.

ניסן סלומינסקי: גם ישי מימון בוכה.

סטס מיסז'ניקוב: האם יש בעיה לגבי מנהל אוכלוסין?

ראובן ריבלין: לי אין בעיה.

נטאשה אפשטיין: אלה שינויים פנימיים.

חיים אורון: הבעיה היא, שאתם מגישים חומר לא ברור.

נטאשה אפשטיין: זו טעות שלי.

ראובן ריבלין: מכעיס אותי שבסכום של 34,000,000 שקלים עבור מענקי איזון לכולם אתם מכניסים את ירושלים.

סטס מיסז'ניקוב: כדי שאתה תצביע בעד.

ראובן ריבלין: האם אתם רוצים לקנות את ועדת הכספים בעד מיליון שקל?

ניסן סלומינסקי: אנחנו נפגענו קשות מזה שאת חושבת שאפשר לקנות אותנו רק במיליון אחד.

נטאשה אפשטיין: אין לי אינטרס לקנות את ועדת הכספים, אלא לקיים את הפסטיבל בירושלים.

נטאשה אפשטיין: הרשויות יבואו אליכם לבכות.

סטס מיסז'ניקוב: שיבואו.

סטס מיסז'ניקוב: הם באים גם ככה.

ראובן ריבלין: האם פסטיבל ירושלים הוא פועל יוצא של ביטול תוכניות ההבראה או אי ביצוען?

נטאשה אפשטיין: זה לא קשור בכלל.

ראובן ריבלין: אז למה זה מופיע בסעיף הזה?

נטאשה אפשטיין: כי זה טכני.

סטס מיסז'ניקוב: אנו עוברים להצבעה על סעיף 466.

סטס מיסז'ניקוב: מי בעד אישור סעיף 466 של העברת 582,000 שקלים למחשוב?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר

סטס מיסז'ניקוב: אני עובר לפנייה מספר 471 של משרד הפנים.

סטס מיסז'ניקוב: מדובר ב-1,660,000 שקלים לקידום תוכניות מגזרי מיעוטים.

אריאל אבלין: הפנייה נועדה לבצע שינויים פנימיים בתקציב מנהל התכנון במשרד הפנים.

אריאל אבלין: התקציב מיועד להכנסת תוכניות מתאר במנהל התכנון ולוועדות מחוזיות לתכנון ובנייה.

שלי יחימוביץ': מאיפה לוקחים אותם?

אריאל אבלין: לוקחים מתוכנית של מגזרי המיעוטים.

ניסן סלומינסקי: במגזרי המיעוטים לא צריך תוכניות?

אריאל אבלין: לא צריך את התקציב להמשך השנה.

אריאל אבלין: מדובר בהרשאה ולא בתקציבי מזומן.

ניסן סלומינסקי: המקום בו הכי הרבה צריך תוכניות מתאר זה במגזרי המיעוטים.

אריאל אבלין: מי שקובע את הצרכים זה מנהל התכנון.

אריאל אבלין: אלה הצרכים על פי תוכנית העבודה שלו.

סטס מיסז'ניקוב: אלה ויסותים פנימיים.

שלי יחימוביץ': אלה לא ויסותים פנימיים.

שלי יחימוביץ': לוקחים ממגזרי המיעוטים.

סטס מיסז'ניקוב: תכף משרד החינוך יוסיף למיעוטים.

אריאל אבלין: חשוב להדגיש, שבהרבה מקרים התקציבים לא נגזרים מהצרכים של מנהל התכנון עצמו, אלא על פי החלטות קשיחות.

סטס מיסז'ניקוב: אנחנו עוברים להצבעה.

סטס מיסז'ניקוב: מי בעד סעיף 471?

סטס מיסז'ניקוב: ה צ ב ע ה בעד – 7 נגד – 1 נמנעים – אין הסעיף אושר.

סטס מיסז'ניקוב: אנו עוברים לסעיף 472, מענקי בינוי ושיכון.

יעל מבורך: מדובר ב-9,800,000 שקלים שעוברים מעמלת ניהול בנקים למבצע להגדלת דירות נר של משרד השיכון.

יעקב ליצמן: למה תרד הריבית?

יעל מבורך: יש חיסכון בעמלות הבנקים.

יעקב ליצמן: מה זה חיסכון?

יעקב ליצמן: האם ירדה הריבית?

יעל מבורך: לא, עשו מכרז והמחיר של העמלה ירד.

יעל מבורך: נוצר חיסכון למשרד, והוא השתמש בו לדירות נר.

ניסן סלומינסקי: בכמה דירות מדובר?

יעל מבורך: זה מענק.

יעל מבורך: הזכאי רוכש בעצמו את הדירה, ומקבל 300,000 שקלים.

דוד טל: האם יש מצב שבו יש לי אישור לרכישת דירת נר ואין תקציב?

יעל מבורך: כן.

יעל מבורך: יש רשימת המתנה.

דוד טל: של כמה זמן?

יעל מבורך: אני לא יודעת להגיד.

יעל מבורך: נציג משרד השיכון יוכל לענות על זה.

חיים אורון: בירוחם אין רשימת המתנה ארוכה, אבל בתל אביב יש רשימת המתנה של שנים.

סטס מיסז'ניקוב: מי בעד אישור סעיף 472?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפנייה מספר 476 של המשרד לביטחון פנים.

סטס מיסז'ניקוב: אין פה נציג.

סטס מיסז'ניקוב: נעבור להצבעה.

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לסעיפים 477-478 הקלות במסים.

מאיר בינג: הפנייה נועדה לתגבר ב-7,000,000 שקלים פעילות בחו"ל של משרד החוץ.

ניסן סלומינסקי: למה?

מאיר בינג: הפעילות בחו"ל התייקרה.

מאיר בינג: השכר דירה התייקר.

סטס מיסז'ניקוב: באיזה נציגויות מדובר?

מאיר בינג: הם מחלקים לפי הצורך.

מאיר בינג: אני לא מעורב בזה.

דוד טל: אבל סגרו נציגויות.

מאיר בינג: לא סגרו נציגויות כבר הרבה שנים.

מאיר בינג: הנציגות האחרונה שסגרו היתה לפני 4-5 שנים.

מאיר בינג: פתחנו הרבה נציגויות בשנים האחרונות.

ניסן סלומינסקי: כל הזמן אנו שומעים שסגרו נציגויות.

מאיר בינג: עד שנת 2003 סגרו נציגויות, אבל מאז פתחנו מספר נציגויות.

סטס מיסז'ניקוב: אנו נעבור להצבעה.

סטס מיסז'ניקוב: מי בעד סעיפים 477-478?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפנייה מספר 479 של החטיבה להתיישבות.

סטס מיסז'ניקוב: אין צורך להסביר.

סטס מיסז'ניקוב: מי בעד הסעיף?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפניות מספר 480-481 לטובת פיתוח נציגויות בחו"ל.

ראובן ריבלין: זה אותו דבר כמו הפנייה הקודמת.

ראובן ריבלין: למה לא הגשתם את זה יחד?

מאיר בינג: בפנייה הזו יש שני דברים.

מאיר בינג: יש בה שינויים פנימיים של משרד האוצר, ויש פה העברה של 1,650,000 שקלים על אחזקת בית ישראל, הבניין שבו יושבים מספר שליחים של כמה משרדים.

מאיר בינג: מתקציב הפיתוח זה עובר לאחזקה של הבניין הזה.

חיים אורון: סלומינסקי, אתה צריך להתנגד לזה כי זה חלק מהשימונים של שרת החוץ לקראת הועידה הבינלאומית.

מאיר בינג: זה לא קשור למשרד החוץ.

ניסן סלומינסקי: שרת החוץ לא בעניין.

סטס מיסז'ניקוב: אף אחד לא בעניין.

ניסן סלומינסקי: ראש הממשלה בעניין.

ראובן ריבלין: למה בית הנשיא לא מקבל?

סטס מיסז'ניקוב: כי הוא לא בעניין.

סטס מיסז'ניקוב: נעבור להצבעה על פניות מספר 480-481.

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפניות מספר 482-483 של משרד ראש הממשלה.

יעל מבורך: משרד ראש הממשלה מעביר למשרד השיכון.

ראובן ריבלין: הם לוקחים מקידום הנגב והגליל 2,000,000 שקלים ומעבירים לרזרבה הכללית.

חיים אורון: אני אצביע בעד זה רק כאשר תהיה החלטת ממשלה, שיבנה שייכת לנגב.

יעל מבורך: זה לא מגיע ליבנה.

יעל מבורך: 2,400,000 שקלים מגיעים למשרד השיכון, למוסדות ציבור בצפון.

ראובן ריבלין: אנחנו רואים לאן זה הולך.

יעל מבורך: יבנה זו הרשאה להתחייב.

ראובן ריבלין: הרשאה להתחייב זה סעיף תקציבי.

שלי יחימוביץ': למה דווקא יבנה?

יעל מבורך: זו פנייה שמשלבת כמה דברים ביחד.

יעל מבורך: הדבר הראשון הוא פיתוח ביבנה.

יעל מבורך: לוקחים תקציב מהמשרד ותקציב נוסף של הרשאה להתחייב.

יעל מבורך: זו תוכנית העבודה של משרד השיכון ביבנה.

דוד טל: האם זה היה יכול להיות באותה מידה לגבי ראשון לציון?

יעל מבורך: כן.

ראובן ריבלין: חזונו של בן גוריון היה הנגב, ואני אחזיק בזה כל חיי.

ראובן ריבלין: אני לא מסכים שיורידו שני מיליון.

ניסן סלומינסקי: אני גם מתנגד לזה.

יעל מבורך: יבנה מקבלת הרשאה להתחייב.

יעל מבורך: זה לא מתקציב מדינה.

שלי יחימוביץ': למה דווקא יבנה?

יעל מבורך: משרד השיכון מבצע פיתוח בערים שונות.

יעל מבורך: עכשיו התפנתה טאבה ביבנה?

ניסן סלומינסקי: האם במודיעין אין טאבה?

יעל מבורך: זה בנוסף למודיעין.

חיים אורון: מה זו החלטה 412?

יעל מבורך: זו החלטה לגבי מיעוטים.

יעל מבורך: מדובר במוסדות ציבור ביישובים של מגזרי מיעוטים בסך 3,000,000 שקלים.

ניסן סלומינסקי: מה זה פרויקטים מיוחדים בסך 37,000,000 שקלים?

יעל מבורך: זה יבנה.

ניסן סלומינסקי: לא יבנה מופיעה במסגרת ה-50,000,000 שקלים.

ניסן סלומינסקי: האם יש לשם כך 87,000,000 שקלים.

יעל מבורך: פרויקטים מיוחדים זה תחום הפעולה, ויבנה זו התוכנית.

יעל מבורך: אני לוקחת מתוכנית חומת שמואל ומעבירה ליבנה.

ראובן ריבלין: גם ממעלה אדומים וגם מקידום הנגב והגליל.

יעל מבורך: זו תוכנית העבודה של המשרד.

ניסן סלומינסקי: אני הייתי שמח שיבוא מישהו שיציג את התוכנית.

ניסן סלומינסקי: גם מתשתיות לבנייה חדשה מורידים 20,000,000 שקלים.

דוד טל: אם אני אקבל הסבר יותר מפורט, אני אהיה מוכן להצביע בעד.

סטס מיסז'ניקוב: אנחנו דוחים את ההצבעה.

ראובן ריבלין: אנחנו רוצים להבין, מדוע מבטלים פרויקטים שאושרו בהחלטות ממשלה קודמות, ובעיקר חומת ישראל ומעלה אדומים.

ראובן ריבלין: אני רוצה גם לדעת, מדוע מורידים באופן קבוע מתקציב המשרד המפואר והחשוב, המשרד לפיתוח הנגב והגליל.

סטס מיסז'ניקוב: אנו דוחים את ההצבעה.

סטס מיסז'ניקוב: אנו עוברים לפניות מספר 486, 488, 490-496.

יאיר פינס: הפנייה התקציבים נועדה להעביר 406,000,000 שקלים כתוצאה בירידה באומדן תקציבי ריבית.

יאיר פינס: הסיבה הראשונה לכך, היא שיש פחות גיוסים של אגרות חוב, והסיבה השנייה היא שיש ריבית נמוכה.

יאיר פינס: יש אגרות חוב שהריבית עליהן היא ריבית משתנה, ובגלל שהריבית נמוכה הוצאות הריבית יותר נמוכות.

חיים אורון: איך ייגמר הסעיף הזה בסוף השנה?

יאיר פינס: מאוזן.

חיים אורון: בדיוק על 406,000,000 שקלים?

חיים אורון: זה סעיף בור.

יעקב ליצמן: יהיו עוד 4 בורות.

יעקב ליצמן: ביום האחרון יעבירו את זה.

ניסן סלומינסקי: אם לא היו העודפים האלו, לא היו הולכים על כל הדברים בהמשך?

יאיר פינס: היו צריכים למצוא מקורות אחרים.

חיים אורון: זה שיעור אל"ף- בי"ת ברף תקציבי.

חיים אורון: שמים 4 סעיפים תמיכה בענפי משק, סעיף הריבית והרזרבה על התייקרות.

ניסן סלומינסקי: פעם היה גם נפגעי הנאצים.

חיים אורון: אלה שלושה בורות שמהם אפשר להוציא כסף במהלך השנה.

סטס מיסז'ניקוב: השאלה היא, האם המטרות שלשמן הועבר הכסף הן ראויות?

חיים אורון: רובן כן.

חיים אורון: יש פה 16,000,000 להתיישבות צעירה בבקעה ובגליל.

סטס מיסז'ניקוב: אז מה הבעיה?

חיים אורון: לי יש בעיה.

ראובן ריבלין: הוא רוצה שהממשלה קודם תחליט, שאנו מתיישבים בבקעת הירדן, ולא אומרת במילה אחת שיש תוכניות ובמילה השנייה אחרת.

דוד טל: החלטנו שהגולן הוא חלק בלתי נפרד ממדינת ישראל.

ראובן ריבלין: אז הוא מפקפק בזה.

ראובן ריבלין: יכול להיות שהוא מאמין בזה, אבל הממשלה לא מאמינה בזה.

ראובן ריבלין: לא יכול להיות שאומרים דבר אחד ומכוונים לדבר אחר.

ראובן ריבלין: הממשלה מדברת היום על חזרה לגבולות 67

דוד טל: התכלית ראויה.

חיים אורון: סעיף הריבית הוא סעיף בור של האוצר.

חיים אורון: אתם מביאים פה 8 סעיפים של למעלה מ-400,000,000 שקלים, ואומרים לחברי הכנסת שאם הם לא רוצים לתת לחיילים משוחררים בהתאם לאומדני הביצוע, אז הם חייבים לתת גם לרמת הגולן.

חיים אורון: הם אומרים, אם לא תתנו כסף לכליאת הסודנים, אז לא יהיה כסף גם לשפעת העופות.

חיים אורון: אני חושב שזה לא בסדר.

חיים אורון: זכותי כחבר כנסת להיות בעד שפעת העופות ונגד הסודנים, או הפוך.

חיים אורון: אתם מביאים לפה חבילה שלמה.

חיים אורון: אני כבר מצפה לטלפונים.

חיים אורון: אם נצביע נגד, מנכ"ל משרד החקלאות יגיד לי שאני אהיה אחראי שתהיה שפעת עופות מבלי שהתכוננו אליה.

חיים אורון: אותו דבר לגבי חיילים משוחררים.

חיים אורון: עכשיו מוסיפים מאה מיליון.

חיים אורון: אני בעד זה, אבל למה זה בא בחבילה אחת?

חיים אורון: אנחנו לא צריכים להסכים לסלט כזה, שראש הממשלה מביא לפה כך שאין לנו ברירה אלא להצביע בעד או נגד הכל.

דוד טל: ברמה העקרונית אני מסכים על ג'ומס, אבל אם הוא היה אומר את הדברים גם בסעיפים הקודמים הייתי הולך איתו לאורך כל הדרך.

דוד טל: גם בסעיפים הקודמים הוא היה צריך לדבר על הפרדה, ועל הצבעה בנפרד על כל סעיף.

דוד טל: בהחלט יכול להיות שאני אהיה בעד סעיף מסוים ונגד סעיף אחר.

דוד טל: ג'ומס, ברגע שלא הסכמת בבקשות הקודמות להפרדה, אין מקום לדרוש זאת כאן.

ראובן ריבלין: אני רוצה לתמוך בעמדתו של חה"כ אורון.

ראובן ריבלין: אנחנו עשינו את ההבחנה.

ראובן ריבלין: באנו ואמרנו, שאם יש מצב שבו מערבים את ירושלים במענקי איזון, לא ניתן יד לזה.

ראובן ריבלין: כולם היו מצביעים בעד אם היו נותנים לנו את האפשרות להצביע על העברה של מיליון שקלים לירושלים בנפרד.

ראובן ריבלין: האוצר לקח לו מנהל מתוך ידיעה של מקבילית הכוחות המתקיימת כאן בוועדת הכספים, כמו בהרבה ועדות אחרות.

ראובן ריבלין: זאת ועדה שבה האוצר יכול להגיש בקשה, ואנו לא יכולים לנהוג במנהג העיפרון הכחול שבו אנו מייחדים סעיף שאנו רוצים לאשר אותו לעומת סעיפים שאנו לא רוצים לאשר אותם.

ראובן ריבלין: אנו יכולים או להצביע בעד או להצביע נגד.

ראובן ריבלין: לכן, הוא יצר לעצמו טכניקה חדשה.

דוד טל: בוא נקבע שמהיום והלאה האוצר יהיה חייב לתת לנו פירוט על הסעיפים.

ראובן ריבלין: אנחנו ניתן סעיף לפינוי מתיישבי עזה, אנחנו ניתן סעיף המתייחס לחקלאי ישראל וההתגוננות שלהם בפני כל מחלה וצרה, וכו'.

ראובן ריבלין: בבחינת כבודה של הכנסת והקואליציה, לא יכול להיות שהאוצר יעשה מאיתנו צחוק.

ראובן ריבלין: אתה צריך לומר להם, שלא יכול להיות שתערבו פה כל מיני עניינים.

דוד טל: בוא נסכים, כי מרגע זה ואילך כל בקשה תוגש בנפרד, ואם לא שום בקשה לא תאושר.

ראובן ריבלין: יש תחומים בהם אני יכול לאשר את כל הבקשות, כי אני מכיר אותן.

דוד טל: אבל אני לא.

ראובן ריבלין: אתה צודק.

סטס מיסז'ניקוב: אני מציע כרגע לאשר זאת, כי יש פה מטרות ראויות.

סטס מיסז'ניקוב: להבא, אנו נבקש מהאוצר להפריד כל הסעיפים.

חיים אורון: בדברי ההסבר של חוק עידוד להשקעות הון כתוב הרשאה להתחייב, ובבקשה כתוב הוצאה.

יאיר פינס: למימון הרשאה להתחייב.

יאיר פינס: זה אומר לשלם את ההרשאה להתחייב.

סטס מיסז'ניקוב: אני מעלה להצבעה את סעיפים 486, 488, 490-496.

סטס מיסז'ניקוב: מי בעד?

סטס מיסז'ניקוב: ה צ ב ע ה בעד – 4 נגד – 3 נמנע – 2 הסעיף אושר.

סטס מיסז'ניקוב: אנו עוברים לסעיף 497, מפעלי משרד ראש הממשלה.

מאיר בינג: הפנייה נועדה להגדיל את התקציב.

מאיר בינג: מדובר במפעל עסקי, שיש לו הכנסות ויש לו הוצאות.

מאיר בינג: אנו מגדילים לו את המסגרת של ההכנסות וההוצאות כתוצאה מגידול בשני תקציבים גדולים של פרויקטים לבטיחות בדרכים ולעידוד התיירות.

חיים אורון: האם הוא מקבל את זה בלי מכרז?

מאיר בינג: בלי מכרז.

מאיר בינג: זו לשכת הפרסום של משרדי הממשלה.

חיים אורון: למה זה בלי מכרז?

מאיר בינג: זו לשכת הפרסום של הממשלה.

סטס מיסז'ניקוב: מי בעד אישור סעיף 497?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפנייה מספר 498, חוק חיילים משוחררים.

סטס מיסז'ניקוב: מי בעד אישור הסעיף?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: ניסן סלומינסקי: אבל קודם גם דובר על חיילים משוחררים.

יאיר פינס: הפנייה הזאת זו הפשרת רזרבות בתוך הסעיף.

ראובן ריבלין: האם בשנה הבאה אנו מבטלים את זה בחוק ההסדרים?

סטס מיסז'ניקוב: איך הוא יידע?

דוד טל: אנחנו מקפיאים את זה.

סטס מיסז'ניקוב: אנו עוברים לסעיף 499, תקנים למשרד להגנת הסביבה.

ראובן ריבלין: זה חשוב מאוד לפעילים.

סטס מיסז'ניקוב: מי בעד אישור סעיף 499?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו עוברים לפנייה מספר 500 של משרד התשתיות.

סטס מיסז'ניקוב: האם יש בעיה לגבי משרד התשתיות?

דוד טל: יש בעיה שמורידים מוסדות מחקר.

סטס מיסז'ניקוב: מי בעד אישור פנייה 500?

סטס מיסז'ניקוב: ה צ ב ע ה בעד – כולם נגד – אין נמנעים – אין הסעיף אושר.

סטס מיסז'ניקוב: אנו חוזרים לפנייה מספר 428.

ניסן סלומינסקי: אני מציע לא להעלות את זה.

ניסן סלומינסקי: הבקשה נולדה יום אחרי הבחירות הפנימיות במפלגת העבודה.

סטס מיסז'ניקוב: תלויה פה רביזיה שלי.

סטס מיסז'ניקוב: הסעיף אושר, ואני הגשתי רביזיה.

סטס מיסז'ניקוב: אני מדבר על תוספת של תקן לבן מיעוטים במשרד התשתיות.

סטס מיסז'ניקוב: אני מבקש הסבר ממשרד התמ"ת.

משה בוצר: הפנייה נועדה להעביר תקציב להעסקת בן מיעוטים במכרז פומבי פתוח לכל בני המיעוטים.

ראובן ריבלין: מי יושב בוועדת המינויים?

סטס מיסז'ניקוב: אנחנו לא אישרנו את זה כמה פעמים.

סטס מיסז'ניקוב: אני ביקשתי מכתב ממשרד התשתיות הלאומיות.

סטס מיסז'ניקוב: אני מקריא את המכתב: "לפני שנה קיבל משרד התשתיות הלאומיות מנציבות שירות המדינה אישור להעסקת שני בני מיעוטים בהתאם להחלטת ממשלה שיצאה בנושא.

סטס מיסז'ניקוב: משרד התשתיות נערך בהתאם לאישור זה, פרסם מכרז לאחת המשרות, ואף נקבעה ועדת בוחנים ליום 17 בספטמבר בשנה זו.

סטס מיסז'ניקוב: מכרז שני טופל אף הוא במהירות מיד עם קבלת אישור אגף התקציבים.

סטס מיסז'ניקוב: לבקשת הוועדה, למען הסר ספק, מובהר בזאת כי שר התשתיות הלאומיות או מי מעובדי לשכתו אינם נוהגים לבקש או להנחות את נציגי המשרד בוועדת הבוחנים לתמיכה במועמד ספציפי לתפקיד.

סטס מיסז'ניקוב: גם לגבי מכרז זה לא ניתנה שום הנחיה או הוראה מכוונת לנציגות המשרד בוועדת הבוחנים לגבי מועמד מומלץ לתפקיד.

סטס מיסז'ניקוב: יש לזכור, כי מדובר במכרז פומבי שאושר ונוהל על ידי נציבות המדינה עם הגדרת תפקיד התואמת לחלוטין כל עובד אחר העובד בתפקיד מקביל, וכי נציג נציבות המדינה יושב בוועדת הבוחנים.

סטס מיסז'ניקוב: לאור זאת, אבקש לאשר בדחיפות את הבקשה בנושא, וזאת לאחר דחייה לא מוצדקת של למעלה מחודש במתן האישור המבוקש, מיום שהעניין עלה לרשומה בוועדה".

סטס מיסז'ניקוב: על החתום היועץ המקצועי לשר.

ראובן ריבלין: אני רוצה לדעת, האם כל זה היה מותנה בכך שאהוד ברק יזכה בבחירות?

אחמד טיבי: מה היה התפקיד?

ניסן סלומינסקי: התפקיד היה להצביע בבחירות הפנימיות.

משה בוצר: התפקיד הוא של כלכלן באגף תכנון כלכלה.

משה בוצר: התפקיד השני עדיין לא עלה.

סטס מיסז'ניקוב: אנו מיצינו את הנושא.

סטס מיסז'ניקוב: אני מעלה את זה להצבעה.

סטס מיסז'ניקוב: אני קודם מצביע על הריביזיה.

סטס מיסז'ניקוב: מי בעד הרביזיה?

סטס מיסז'ניקוב: ה צ ב ע ה בעד – כולם נגד - אין נמנעים – אין הרביזיה אושרה.

סטס מיסז'ניקוב: עכשיו נעבור להצבעה על הפנייה התקציבית מספר 428.

סטס מיסז'ניקוב: ה צ ב ע ה בעד – כולם נגד – אין נמנעים – 2 הסעיף אושר.

ראובן ריבלין: אני נמנע רק בגלל אחמד טיבי, כי הוא עדיין מאמין.

סטס מיסז'ניקוב: אנו עוברים לפנייה מספר 365.

סטס מיסז'ניקוב: יש רביזיה של חה"כ אלקין בנושא של חינוך.

יוני רגב: המנהל לחינוך ההתיישבותי עבר להפעלה במרכבה.

יוני רגב: לבתי הספר הממשלתיים הקיימים לא היה ניתן להעביר את התקציב באותה צורה שהיתה קיימת עד היום, ולכן היה צריך לפתוח לכל בית ספר ממשלתי תקנות תקציביות.

יוני רגב: זה מה שעושים פה.

יוני רגב: פותחים לכל בית ספר ממשלתי תקנות, ומעבירים מאיפה שהעבירו להם עד היום את הכסף לתקנה הייעודית שלהם.

יוני רגב: זה כיוון שמרכבה לא מאפשר לעשות זאת באותה צורה.

יוני רגב: אין כאן תוספת או הפחתה לבתי הספר האלה, ואין שום שינוי ממה שהיה קודם, אלא הסדרה בגלל מערכת ממוחשבת חדשה.

סטס מיסז'ניקוב: חה"כ אלקין, תסביר את הרביזיה.

זאב אלקין: ביקשתי רביזיה בעקבות שני דיונים שהתקיימו כאן בוועדה, כאשר האחרון ביניהם היה בתחילת חודש אוגוסט.

זאב אלקין: בדיונים האלה הוחלט להקפיא טיפול בהעברות התקציביות של משרד החינוך, בגלל המחלוקת עם המשרד בסוגיה של תקצוב תלמידים עולים.

זאב אלקין: הוועדה ביקשה מהמשרד דבר מאוד פעוט, לפנות בבקשה לאגף תקציבים ולבקש תוספת תקציב.

זאב אלקין: מאז הדבר הזה לא נעשה.

זאב אלקין: אני ירדתי כרגע משיחה עם השרה, שהודיעה שבפניות שלה לאגף התקציבים הנושא הזה לא נכנס לסדר העדיפויות שלה.

זאב אלקין: על כן, אני עדיין מבקש את הרביזיה.

היו”ר סטס מסיז’ניקוב: האם יש מישהו שרוצה להתייחס?

ראובן ריבלין: אני חושב, שראוי שהשרה תיכנס לכאן.

היו”ר סטס מסיז’ניקוב: אני לא חושב, שראוי שהשרה תסביר את הפנייה התקציבית.

היו”ר סטס מסיז’ניקוב: היא כרגע דיברה איתו ב-4 עיניים.

ראובן ריבלין: אבל אולי היא לא יודעת שעד היום אנחנו נתנו תמיכה בעמדתו של זאב בכל הקשור לעולים.

ראובן ריבלין: אנחנו לא יכולים רק לתת מס שפתיים לעולים.

היו”ר סטס מסיז’ניקוב: יש לך עכשיו שעתיים לשבת עם השרה ולדון על כל סוגיה שאתה רוצה.

היו”ר סטס מסיז’ניקוב: אני לא הייתי רוצה לפתוח את הדיון איתה דווקא בנושא של העברה תקציבית.

זאב אלקין: אני מבקש לדחות את ההצבעה על הרביזיה.

ניסן סלומינסקי: אולי כדאי לדון בזה אחרי שנשמע את התפיסה הכוללת שלה.

היו”ר סטס מסיז’ניקוב: אני מקבל את זה.

ראובן ריבלין: אני בעד הבקשה של משרד החינוך, אבל הוועדה צריכה לשמש כלי לקבל החלטות.

היו”ר סטס מסיז’ניקוב: הפנייה האחרונה היא פנייה מספר 456, של מנהל מקרקעי ישראל.

אריאל אבלין: מדובר בפנייה לבצע שינויים פנימיים בתקציב מנהל מקרקעי ישראל: תקציבי ניהול מקרקעין, שמירה על הקרקע, פיתוח ופינויים כלכליים, בין היתר לנושא תשלום רשויות ניקוז, שיקום אתרי דת נטושים וכו'.

ניסן סלומינסקי: מה זה פינויים כלכליים?

אריאל אבלין: בדרך כלל זה פינויי מחנות צה"ל לנגב וכו'.

ניסן סלומינסקי: נשאר שם הרבה כסף.

אריאל אבלין: נשאר הרבה כסף, מכיוון שתמיד יש הערכות לפינוי מחנות דרום.

היו”ר סטס מסיז’ניקוב: מי בעד סעיף 456?

היו”ר סטס מסיז’ניקוב: ה צ ב ע ה בעד – כולם נגד – אין נמנעים – אין הסעיף אושר.

היו”ר סטס מסיז’ניקוב: תודה רבה, הישיבה נעולה.